पहले दिन के लिए 2 लाख से ज्यादा टिकट बिके; देवेंद्र फडणवीस का फिल्म को सपोर्ट
आदिपुरुष को रिलीज होने में अब बस एक दिन बाकी है। फिल्म पहले दिन कितनी कमाई करेगी, इसके काफी अनुमान लगाए जा रहे हैं। फिल्म की एडवांस बुकिंग को देखते हुए कयास लगाए जा रहे हैं फिल्म पहले दिन 50 से 60 करोड़ का बॉक्स
आदिपुरुष को रिलीज होने में अब बस एक दिन बाकी है। फिल्म पहले दिन कितनी कमाई करेगी, इसके काफी सारे अनुमान लगाए जा रहे हैं। फिल्म की एडवांस बुकिंग को देखते हुए कयास लगाए जा रहे हैं फिल्म पहले दिन 50 से 60 करोड़ का बॉक्स ऑफिस कलेक्शन कर सकती है।
सिर्फ PVR और INOX की बात की जाए तो पहले दिन कुल 2 लाख 22 हजार से ज्यादा टिकट बिके हैं। हिंदी वर्जन की बात करें तो 12 करोड़ रुपए सिर्फ एडवांस बुकिंग से आए हैं। इस हिसाब से हिंदी वर्जन में फिल्म 30 करोड़ रुपए का फर्स्ट डे कलेक्शन कर सकती है।
फिल्म को लेकर जबरदस्त क्रेज देखने को मिल रहा है। महाराष्ट्र के डिप्टी सीएम देवेंद्र फडणवीस ने फिल्म के सपोर्ट में एक ट्वीट कर इससे जुड़े लोगों को बधाई दी है।
देवेंद्र फडणवीस ने फिल्ममेकर्स को दी बधाई
देवेंद्र फडणवीस ने ट्वीट कर लिखा- मर्यादा पुरुषोत्तम प्रभु श्रीराम के जीवन में पर बनी फिल्म आदिपुरुष पर भगवान श्रीराम की कृपा बनी रहे। मैं फिल्म के डायरेक्टर, प्रोड्यूसर और टीम आदिपुरुष से जुड़े सभी मेंबर्स को चार्टबस्टर बधाई देता हूं।
पहले वीकेंड के लिए बिके करीब 5 लाख टिकट
तरण आदर्श ने फिल्म की एडवांस बुकिंग पर एक आंकड़ा पेश किया। उन्होंने बताया कि गुरुवार सुबह 11 बजे तक पहले वीकेंड के लिए फिल्म के 4 लाख, 79 हजार 811 (PVR और INOX) टिकट बिक चुके हैं। गौर करने वाली बात ये है कि इसमें CINEPOLIS के आंकड़े नहीं है। एक बात और है कि इसमें सिंगल स्क्रीन्स के भी नंबर्स नहीं हैं।
पठान के बाद दूसरी सबसे बड़ी ओपनर बन सकती है आदिपुरुष
इंडस्ट्री ट्रैकर Sacnilk के मुताबिक, आदिपुरुष, पठान के बाद साल की दूसरी सबसे बड़ी ओपनर बनने जा रही है। शुरुआती रुझानों को देखें तो फिल्म पहले दिन 25 से 30 करोड़ (हिंदी वर्जन) रुपए का कलेक्शन कर सकती है। फिल्म 6200 स्क्रीन्स पर रिलीज हो रही है। कमाई में इसका भी काफी बड़ा असर देखने को मिलेगा।
80 करोड़ तक भी जा सकता है पहले दिन का कलेक्शन
2022 की सबसे बड़ी हिट फिल्म RRR को आदिपुरुष ने एडवांस बुकिंग के मामले में पीछे कर दिया है। RRR ने जहां पहले दिन एडवांस बुकिंग से 7 करोड़ रुपए का कलेक्शन किया था। वहीं आदिपुरुष 12 करोड़ रुपए के आंकड़े पर पहुंच गई है।
ट्रेड्स एक्सपर्ट्स का मानना है कि सभी भाषाओं को मिलाकर फिल्म आसानी से 50 करोड़ से ज्यादा का कलेक्शन कर सकती है। PVR-INOX के सीईओ गौतम दत्ता ने पीटीआई से बात करते हुए कहा कि फिल्म 80 करोड़ रुपए तक भी जा सकती है।
आन्ध्र प्रदेश और तेलंगाना में बढ़ाए गए टिकटों के दाम
आन्ध्र प्रदेश और तेलंगाना की सरकार ने एग्जिबिटर्स को राहत देते हुए टिकट में 50 रुपए बढ़ाने की अनुमति दे दी है। नार्थ की अपेक्षा साउथ के राज्यों में फिल्म के टिकटों के रेट को मनमाने ढंग से बढ़ाया नहीं जा सकता है।
हजारों टिकटों को प्रमोशनल टूल के तहत खरीद कर असहाय लोगों में बांट दिए गए। लेकिन ट्रेड एनालिस्ट मनोबल विजय बालन बताते हैं कि अगर प्रोड्यूसर 1.5 लाख टिकट भी खरीद लें तो भी इसका रेवेन्यू 3 करोड़ के आस-पास होगा। ये आंकड़ा 500 करोड़ रुपए के एक मेगाबाइट फिल्म के हिसाब से काफी कम है।